stanford-oval/wikipedia huggingface dataset:
เกลนน์ โคลส

| เกลนน์ โคลส |
| --- | --- |
โคลสในปี ค.ศ. 2014
เกิด: เกล็นดา เวอโรนิกา โคลส  (1947-03-19) 19 มีนาคม ค.ศ. 1947 (77 ปี) กรีนิช คอนเนตทิคัต สหรัฐ
ศิษย์เก่า: College of William & Mary (BA)
อาชีพ: นักแสดง
ปีปฏิบัติงาน: 1974–ปัจจุบัน
ผลงาน: รายการทั้งหมด
คู่สมรส: คาบอท เวด (สมรส 1969; หย่า 1971) เจมส์ มาร์ลาส (สมรส 1984; หย่า 1987) เดวิด ชอว์ (สมรส 2006; หย่า 2015)
คู่รัก: เลน คาริอู (1979–1983) จอห์น สตาร์ค (1987–1991) สตีฟ เบียร์ส (1995–1999)
บุตร: แอนนี สตาร์ค
บิดามารดา: วิลเลียม โคลส (บิดา)
รางวัล: รายการทั้งหมด
เกลนดา เวโรนิกา โคลส (อังกฤษ: Glenda Veronica Close; เกิด 19 มีนาคม ค.ศ. 1947) เป็นนักแสดงและนักร้องชาวอเมริกัน ผู้ได้รับรางวัลมากมายระหว่างอาชีพนักแสดงกว่าหกสิบปี รวมถึงรางวัลโทนี, รางวัลเอมมี และรางวัลลูกโลกทองคำสามรางวัล เธอได้รับการเสนอชื่อเข้าชิงรางวัลออสการ์ถึงแปดครั้ง เป็นสถิติสูงสุดสำหรับผู้ได้รับการเสนอชื่อ แต่ไม่เคยได้รับรางวัล เช่นเดียวกับปีเตอร์ โอทูล เธอได้เข้าสู่หอเกียรติยศโรงละครอเมริกัน (American Theater Hall of Fame) ประจำปี 2016 และ นิตยสารไทม์ได้จัดอันดับให้เธออยู่ใน 100 บุคคลที่ทรงอิทธิพลที่สุดในโลกประจำปี 2019
เธอเริ่มมีชื่อเสียงจากบทบาทการแสดงในภาพยนตร์เรื่อง Fatal Attraction (1987) และ Dangerous Liaisons (1988) และมีบทบาทที่คุ้นตาจากบทครูเอลลา เดอ วิล หญิงใจร้ายที่จะเอาหนังลูกสุนัขแดลเมเชียนมาทำเสื้อคลุมขนสัตว์ จากภาพยนตร์เรื่อง 101 ไอ้จุดมหาสนุก (1996) และภาคต่อ 102 จุดจุ้น.. วุ่นเกิดร้อย (2000)
ก่อนจะมาแสดงภาพยนตร์ เธอเคยแสดงละครบรอดเวย์มาก่อน  ซึ่งจนถึงปัจจุบันเธอก็ยังคงแสดงละครบรอดเวย์เป็นครั้งคราว โดยเฉพาะละครเพลง Sunset Boulevard ซึ่งเธอได้รับรางวัล Emmy ประจำปี 1995 ทั้งยังรับแสดงภาพยนตร์ Sunset Boulevard ฉบับสร้างใหม่ ที่จะออกฉายในปี 2008
ผลงานภาพยนตร์

| 0 | 1 | 2 |
| --- | --- | --- |
| ปีที่ฉาย | ชื่อเรื่อง | รับบทเป็น |
| ค.ศ. 1982 | The World According To Garp | เจนนี่ ฟิลด์ส์ (Jenny Fields) |
| ค.ศ. 1983 | The Big Chill | ซาร่าห์ คูเปอร์ (Sarah Cooper) |
| ค.ศ. 1984 | Graystroke : The Legend Of Tarzan, Lord Of The Apes | (ให้เสียงพากย์เป็น) เจน พอร์เตอร์ (Jane Porter) |
| ค.ศ. 1984 | The Stone Boy | รูธ ฮิลเลอร์แมน (Ruth Hillerman) |
| ค.ศ. 1984 | The Natural | ไอริส เกนส์ (Iris Gaines) |
| ค.ศ. 1985 | Jagged Edge | เท็ดดี้ บาร์เนส (Teddy Barnes) |
| ค.ศ. 1985 | Maxie | แจน/แม็กซี่ (Jan/Maxie) |
| ค.ศ. 1987 | Fatal Attraction | อเล็กซ์ ฟอร์เรสต์ (Alex Forrest) |
| ค.ศ. 1988 | Light Years | (ให้เสียงพากย์เป็น) ราชินีแอมบิเซ็กซ์ตร้า (Queen Ambisextra) |
| ค.ศ. 1988 | Dangerous Liaisons | มาร์ควิส อิซาเบลล์ เดอ เมอร์เตอุยล์ (Marquise Isabelle de Merteuil |
| ค.ศ. 1989 | Immediate Family | ลินดา สเป็กเต้อร์ (Linda Spector) |
| ค.ศ. 1990 | Revesal of Fortune | ซันนี่ วอน บูโลว์ (Sunny von Bulow) |
| ค.ศ. 1990 | Hamlet | ราชินีเกิร์ทรูด (Queen Gertrude) |
| ค.ศ. 1991 | Meeting Venus | คาริน แอนเดอร์สัน (Karin Anderson) |
| ค.ศ. 1991 | Hook | ไพเรต (Pirate) |
| ค.ศ. 1993 | The House of the Spirits | เฟรูล่า ทรูบ้า (Ferula Trueba) |
| ค.ศ. 1994 | The Paper | อลิเซีย คล้าร์ก (Alicia Clark) |
| ค.ศ. 1996 | Mary Reilly | นางฟาร์ราเดย์ (Mrs. Farraday) |
| ค.ศ. 1996 | 101 ไอ้จุดมหาสนุก | ครูเอลล่า เดอ วิล (Cruella de Vil) |
| ค.ศ. 1996 | Mars Attacks! | มาช่า เดล สตรีนางแรก (First Lady Marsha Dale) |
| ค.ศ. 1997 | Paradise Road | แอเดรียน พาร์กิเตอร์ (Adrienne Pargiter) |
| ค.ศ. 1997 | ผ่านาทีวิกฤติกู้โลก | Vice President Kathryn Bennett |
| ค.ศ. 1997 | In & Out | ตัวเธอเอง (Herself) |
| ค.ศ. 1999 | Cookie's Fortune | คามิล ดิกซอน (Camille Dixon) |
| ค.ศ. 1999 | ทาร์ซาน | (เสียงพากย์) คาล่า (Kala) |
| ค.ศ. 2000 | Things You Can Tell Just by Looking at Her | ด็อกเตอร์อีเลน คีเนอร์ (Dr. Elaine Keener) |
| ค.ศ. 2000 | 102 Dalmatians | ครูเอลล่า เดอ วิล (Cruella deVil) |
| ค.ศ. 2001 | The Safety of Objects | เอสเท่อร์ โกลด์ (Esther Gold) |
| ค.ศ. 2003 | Roberto Benigni's Pinocchio | (ให้เสียงพากย์เป็น) บลู แฟรี่ (Blue Fairy) |
| ค.ศ. 2003 | Le Divorce | โอลิเวีย เพซ (Olivia Pace) |
| ค.ศ. 2004 | The Stepford Wives | คแลร์ เวลลิงตัน (Claire Wellington) |
| ค.ศ. 2004 | Heights | ไดอาน่า (Diana) |
| ค.ศ. 2005 | เรื่องจริงของหนูน้อยหมวกแดง | (ให้เสียงพากย์เป็น) แกรนนี่ (Granny) |
| ค.ศ. 2005 | Nine Lives | แม็กกี้ (Maggie) |
| ค.ศ. 2005 | The Chumscrubber | แคราย จอห์นสัน (Carrie Johnson) |
ผลงานละครบรอดเวย์

| --- | --- |
ปี: ชื่อเรื่อง
ค.ศ. 1974: Love for Love
ค.ศ. 1978: The Crucifer of Blood
ค.ศ. 1983: The Real Thing
ค.ศ. 1985: Benefactors
ค.ศ. 1992: Death and the Maiden
เกว็น ช็อตเวล

| เกว็น ช็อตเวล |
| --- | --- |
ช็อตเวลในเดือนสิงหาคม พ.ศ. 2561
เกิด: เกว็น โรว์ลี 23 พฤศจิกายน พ.ศ. 2506 (61 ปี) เอฟวันสตัน (รัฐอิลลินอยส์) สหรัฐ
สัญชาติ: อเมริกัน
ศิษย์เก่า: มหาวิทยาลัยนอร์ทเวสเทิร์น (วิทยาศาสตรบัณฑิต, วิทยาศาสตรมหาบัณฑิต)
มีชื่อเสียงจาก: The Aerospace Corporation, Microcosm Inc, สเปซเอ็กซ์
ตำแหน่ง: ประธานและประธานเจ้าหน้าที่ฝ่ายปฏิบัติการของสเปซเอ็กซ์
เกว็น ช็อตเวล (อังกฤษ: Gwynne Shotwell; สกุลเดิม:  โรว์ลี; เกิด 23 พฤศจิกายน พ.ศ. 2506) เป็นนักธุรกิจและวิศวกรชาวอเมริกัน เธอดำรงตำแหน่งประธานและประธานเจ้าหน้าที่ฝ่ายปฏิบัติการของสเปซเอ็กซ์ บริษัทขนส่งอวกาศสัญชาติอเมริกันซึ่งเธอรับผิดชอบการดำเนินงานประจำวันและการเติบโตของบริษัท
ในปี พ.ศ. 2563 ช็อตเวลได้รับการจัดอันดับให้เป็นผู้หญิงที่มีอำนาจมากที่สุดอันดับที่ 55 ของโลกโดย ฟอบส์  เธอมีชื่ออยู่ในรายชื่อ 100 บุคคลที่มีอิทธิพลมากที่สุดของนิตยสาร ไทม์ ประจำปี พ.ศ. 2563 อีกด้วย
เกาะชัวเซิล

| --- | --- |
แผนที่ภูมิประเทศของเกาะชัวเซิล
ภูมิศาสตร์
ที่ตั้ง: หมู่เกาะโซโลมอน
พิกัด: 7°05′S 157°00′E﻿ / ﻿7.08°S 157.0°E﻿ / -7.08; 157.0
พื้นที่: 2,971 ตารางกิโลเมตร (1,147 ตารางไมล์)
การปกครอง
หมู่เกาะโซโลมอน
เกาะชัวเซิล (อังกฤษ: Choiseul Island) เป็นเกาะที่ใหญ่ที่สุด (มีพื้นที่ 2 971 กม²) ของจังหวัดชัวเซิล หมู่เกาะโซโลมอน ตั้งอยู่ด้านตะวันตกของมหาสมุทรแปซิฟิก ที่ตำแหน่ง  7°05′S 157°00′E﻿ / ﻿7.08°S 157°E﻿ / -7.08; 157 เกาะมีแนวปะการังเกือบล้อมรอบเกาะ ระหว่าง ค.ศ. 1886-1899 อยู่ใต้การปกครองของเยอรมนี ต่อมาเป็นส่วนหนึ่งของดินแดนหมู่เกาะบริติชโซโลมอนในอารักขาของอังกฤษ
เกลอร์ เฮห์

คเลอร์ เฮห์ (อังกฤษ: Kler Heh) เป็นนักฟุตบอลผู้ลี้ภัยชาวกะเหรี่ยง ที่ปัจจุบันได้เซ็นสัญญาเป็นนักเตะอาชีพกับ สโมสรฟุตบอลเชฟฟิลด์ยูไนเต็ด ในระดับ ลีกวัน ของสหราชอาณาจักร (ดิวิชั่น 3 อังกฤษ)
ประวัติ

คเลอร์ เฮห์ เกิดเมื่อวันที่ 21 ตุลาคม พ.ศ. 2539 ที่ค่ายผู้อพยพลี้ภัยชาวกะเหรี่ยงบ้านอุ้มเปี้ยม อ.พบพระ จ.ตาก ใกล้ชายแดนไทย-พม่า  ครอบครัวเป็นชาวกะเหรี่ยงที่ถูกรัฐบาลพม่ากดดันอย่างหนักในประเทศ จนทำให้ต้องอพยพลี้ภัยมายังประเทศไทย ปี 2006 ขณะที่เจ้าตัวมีอายุ 10 ขวบ เขาได้รับการช่วยเหลือผ่านโปรแกรมของสหประชาชาติจนทำให้เขาและสมาชิกของครอบครัวอีก 5 คนได้ย้ายถิ่นฐานจากค่ายผู้อพยพชาวกะเหรี่ยงอุ้มเปี่ยมมายังเมือง เชฟฟิลด์ ประเทศอังกฤษ
คเลอร์เริ่มเล่นฟุตบอลอย่างจริงจังจนได้เป็นนักฟุตบอลของโรงเรียน Hinde House School เมื่ออายุ 14 ปี คเลอร์ได้รับคำแนะนำจากเพื่อนให้ลองไปที่ Football Unites Racism Divides องค์กรการกุศลต่อต้านการเหยียดเชื้อชาติในวงการฟุบอล ซึ่งเป็นองค์กรที่เคยช่วยให้นักฟุตบอลอย่าง ไคล์ วอล์คเกอร์ ได้มีเส้นทางในฐานะนักฟุตบอลอาชีพก้าวไปถึงการติดทีมชาติอังกฤษมาแล้ว
คเลอร์ทำผลงานได้ประทับใจองค์กรดังกล่าว และได้รับการช่วยเหลือให้เข้าไปอยู่กับทีมฟุตบอลเยาวชนของ เชฟฟิลด์ ยูไนเต็ด คเลอร์ต้องพัฒนาตัวเองอย่างหนักตลอด 4 ปี และต้องผ่านด่านทดสอบฝีเท้ากับสโมสรฟุตบอลเชฟฟิลด์ยูไนเต็ด มาถึง 3 ครั้ง ก่อนจะได้เซ็นสัญญาเป็นนักฟุตบอลอาชีพในรุ่นอายุไม่เกิน 21 ปีของสโมสร ต่อในเดือนมีนาคม ค.ศ. 2015 เขาได้รับสัญญานักเตะอาชีพเพื่อเล่นให้กับ สโมสรฟุตบอลเชฟฟีลด์ยูไนเต็ด
แหล่งข้อมูลอื่น

Football Channel Asia เก็บถาวร 2015-11-21 ที่ เวย์แบ็กแมชชีน
| ด ค กผู้เล่นชุดปัจจุบันของสโมสรฟุตบอลสุโขทัย  |
| --- | --- |
 2 สุรวิช  3 ภัทรพล  5 มัตสึอิ  6 จักรกฤษณ์  7 เลอสันต์  8 รัชนาท  9 ลีมา  10 บักจีโอ  11 กฤษณ  13 อับดุลฮาฟิส  14 ลักษณะ  15 ศฤงคาร  17 สมคิด  18 สุพศิน  19 อนุชิต  22 สราวุธ  23 จิตปัญญา  29 ภัทรพล  31 สุทธิพงษ์  35 สิโรจน์  45 อธิราช  68 ไซโตะ  99 กิตติพันธ์  หัวหน้าผู้ฝึกสอน: อัคถภรณ์
เกวิน เดอกรอว์

| เกวิน เดอกรอว์ |
| --- | --- |

ข้อมูลพื้นฐาน
ชื่อเกิด: เกวิน เชน เดอกรอว์
เกิด:  (1977-02-04) 4 กุมภาพันธ์ ค.ศ. 1977 (47 ปี)
ที่เกิด: Catskills,South Fallsburg, นิวยอร์ก
แนวเพลง: ร็อก, ป็อปร็อก
อาชีพ: นักร้อง, นักแต่งเพลง, นักดนตรี
ช่วงปี: 2001-ปัจจุบัน
ค่ายเพลง: J Records, Sony BMG
เกวิน เดอกรอว์ (อังกฤษ: Gavin DeGraw) เกิดเมื่อวันที่ 4 กุมภาพันธ์ ค.ศ. 1977 เป็นนักร้อง นักแต่งเพลง ชาวอเมริกัน
ประวัติ

เกวิน เดอกรอว์ โตในแถบ Catskills,South Fallsburg, นิวยอร์ก มีผลงานอัลบั้มแรกคือ Chariot ที่มียอดขายมากกว่า 1 ล้านชุด มีเพลงดังอย่าง "I Don't Want to Be" ขึ้นอันดับ 10 ในชาร์ทซิงเกิล 100 อันดับของนิตยสารบิลบอร์ด และออกผลงานชุดที่ 2 คือ Gavin DeGraw ที่ร่วมงานกับโปรดิวเซอร์อย่าง Howard Benson (ที่สร้างความสำเร็จให้กับ My Chemical Romance และ Daughtry) มีซิงเกิลแรกคือ "In Love With A Girl"
เกาะทะนากา

ภูเขาไฟบนเกาะ
สถานที่ตั้งของเกาะทะนากา
เกาะทะนากา
เกาะทะนากา (อังกฤษ: Tanaga Island) เป็นเกาะในหมู่เกาะแอนดรีแอนอฟตะวันตก ส่วนหนึ่งด้านตะวันตกเฉียงใต้ของหมู่เกาะอะลูเชียน ในรัฐอะแลสกา เกาะมีพื้นที่ 204 ตร.ไมล์ (530 ตร.กม.) เป็นเกาะที่มีพื้นที่อันดับ 33 ของสหรัฐอเมริกา บนเกาะมีภูเขาไฟที่ยังทรงพลังอยู่ มีน้ำตกใหญ่หลายแห่ง
เกาะจาร์วิส

เกาะจาร์วิส
แผนที่เกาะจาร์วิสในสหรัฐ
เกาะจาร์วิส (อังกฤษ: Jarvis Island) มีพื้นที่ทั้งหมด 4.5 ตารางกิโลเมตรเป็นเกาะเดี่ยวในมหาสมุทรแปซิฟิกตอนใต้ มีสภาพพื้นที่เป็นเกาะปะการัง อยู่ในเขตร้อนชื้น มีทรัพยากรธรรมชาติที่สำคัญคือมูลค้างคาว เกาะจาร์วิสไม่มีน้ำจืดอยู่บนเกาะ เกาะจาร์วิสมีสนามบินอยูหนึ่งแห่งซึ่งสร้างขึ้นในสมัยสงครามโลกครั้งที่ 2แต่ไม่มีท่าเรือ เกาะจาร์วิสก็เหมือนกับอาณานิคมของสหรัฐอเมริกาที่อยู่ในมหาสมุทรแปซิฟิกตอนเหนือคือไม่มีรัฐบาล ไม่มีกิจกรรมทางเศรษฐกิจ และไม่มีคนอยู่อาศัย
| ด ค ก เขตทางการเมืองของสหรัฐ |
| --- | --- |
รัฐ:  คอนเนทิคัต  เคนทักกี  แคนซัส  แคลิฟอร์เนีย  โคโลราโด  จอร์เจีย  เซาท์แคโรไลนา  เซาท์ดาโคตา  เดลาแวร์  เท็กซัส  เทนเนสซี  นอร์ทแคโรไลนา  นอร์ทดาโคตา  นิวเจอร์ซีย์  นิวเม็กซิโก  นิวยอร์ก  นิวแฮมป์เชอร์  เนแบรสกา  เนวาดา  เพนซิลเวเนีย  ฟลอริดา  มอนแทนา  มิชิแกน  มินนิโซตา  มิสซิสซิปปี  มิสซูรี  เมน  แมริแลนด์  แมสซาชูเซตส์  ยูทาห์  โรดไอแลนด์  ลุยเซียนา  วอชิงตัน  วิสคอนซิน  เวสต์เวอร์จิเนีย  เวอร์จิเนีย  เวอร์มอนต์  ไวโอมิง  ออริกอน  อะแลสกา  อาร์คันซอ  อินดีแอนา  อิลลินอย  แอริโซนา  แอละแบมา  โอคลาโฮมา  โอไฮโอ  ไอดาโฮ  ไอโอวา  ฮาวาย 
เขตที่ตั้งรัฐบาลของสหพันธ์:  วอชิงตัน ดี.ซี. 
พื้นที่เกาะ:  กวม  ปวยร์โตรีโก  หมู่เกาะนอร์เทิร์นมาเรียนา  หมู่เกาะเวอร์จินของสหรัฐ  อเมริกันซามัว 
เกาะเล็กรอบนอก:  เกาะจาร์วิส  เกาะนาแวสซา  เกาะเบเกอร์  เกาะเวก  เกาะฮาวแลนด์  คิงแมนรีฟ  จอห์นสตันอะทอลล์  แพลไมราอะทอลล์  มิดเวย์อะทอลล์ 
เขตสงวนอินเดียน: รายชื่อเขตสงวนอินเดียน
เกาะนิวไอร์แลนด์

| --- | --- |
เมืองสำคัญในเกาะนิวไอร์แลนด์
ภูมิศาสตร์
พิกัด: 3°20′S 152°00′E﻿ / ﻿3.33°S 152°E﻿ / -3.33; 152
กลุ่มเกาะ: Bismarck Archipelago
พื้นที่: 7,404 ตารางกิโลเมตร (2,859 ตารางไมล์)
ความยาว: 360 กม. (224 ไมล์)
ความกว้าง: 10 กม. (6 ไมล์)
ระดับสูงสุด: 2,379 ม. (7805 ฟุต)
จุดสูงสุด: Mount Taron
การปกครอง
ประเทศปาปัวนิวกีนี]
ประชากรศาสตร์
ประชากร: 118,350
เกาะนิวไอร์แลนด์ (อังกฤษ: New Ireland) เป็นเกาะขนาดใหญ่ในประเทศปาปัวนิวกินี มีพื้นที่ราว 7,404 กม² เป็นเกาะที่ใหญ่ที่สุดของจังหวัดนิวไอร์แลนด์ ตั้งอยู่ทางตะวันออกเฉียงเหนือของเกาะนิวบริเตน ซึ่งทั้งสองเกาะเป็นส่วนหนึ่งของกลุ่มเกาะบิสมาร์ก
ในปี ค.ศ. 1616 นักเดินเรือชาวดัตช์ชื่อ จาคอบ เล แมร์และวิลเลม ชเกาะเทน พบเกาะ แต่ไม่เป็นที่รู้จักมากนัก จนตกเป็นดินแดนอารักขาของเยอรมนีใน ค.ศ. 1884 หลังสงครามโลกครั้งที่หนึ่ง เป็นส่วนหนึ่งของดินแดนในอาณัติของออสเตรเลีย ในสงครามโลกครั้งที่สอง ญี่ปุ่นได้ยึดครองในระหว่างปี ค.ศ. 1942-1944
เกลเลิร์ต กรินเดลวัลด์

เกลเลิร์ต กรินเดลวัลด์ (อังกฤษ: Gellert Grindelwald) เป็นตัวละครที่สร้างโดยเจ. เค. โรว์ลิง ปรากฏตัวใน แฮร์รี่ พอตเตอร์ กับเครื่องรางยมทูต  และถูกกล่าวถึงในภาพยนตร์ สัตว์มหัศจรรย์และถิ่นที่อยู่ ซึ่งผู้ที่รับบทนี้คือ จอห์นนี เดปป์และแมส มีเกิลเซิน
แหล่งข้อมูลอื่น

หนังสือแฮร์รี่พอตเตอร์  เล่ม 1, 7 โดยบริษัทนานมีบุ๊คส์
http://www.potterstoryweb.com/
http://www.mugglethai.com/ เก็บถาวร 2006-02-04 ที่ เวย์แบ็กแมชชีน
จอห์นนี่ เดปป์ ผู้รับบทเป็น เกลเลิร์ต กรินเดลวัลด์ ในภาพยนตร์ชุด สัตว์มหัศจรรย์และถิ่นที่อยู่
เกาะดีเซปชัน

| --- | --- |
Map of Deception Island.
ภูมิศาสตร์
ที่ตั้ง: แอนตาร์กติก
พิกัด: 62°58′37″S 60°39′00″W﻿ / ﻿62.97694°S 60.65000°W﻿ / -62.97694; -60.65000
พื้นที่: 72 ตารางกิโลเมตร (28 ตารางไมล์)
ความยาว: 12 กม. (7.5 ไมล์)
ความกว้าง: 12 กม. (7.5 ไมล์)
การปกครอง
แอนตาร์กติก
ประชากรศาสตร์
ประชากร: 0
| เกาะดีเซบชัน (แอ่งยุบปากปล่อง) |
| --- | --- |
ทางเข้าเกาะดีเซบชัน มีเกาะลิฟวิงสตันเป็นฉากหลัง
จุดสูงสุด
ความสูง เหนือระดับน้ำทะเล: 576 เมตร (1,890 ฟุต) 
ความสูง ส่วนยื่นจากฐาน: 576 เมตร (1,890 ฟุต)
พิกัด: 62°58′37″S 60°39′00″W﻿ / ﻿62.97694°S 60.65000°W﻿ / -62.97694; -60.65000 
ข้อมูลทางธรณีวิทยา
ประเภทภูเขา: แอ่งยุบปากปล่อง
การปะทุครั้งล่าสุด: สิงหาคม พ.ศ. 2513
เกาะดีเซปชัน (อังกฤษ: Deception Island) เป็นเกาะในหมู่เกาะเซาท์เชตแลนด์ ใกล้กับคาบสมุทรแอนตาร์กติก ที่ได้รับคำพูดเชิงประชดว่าเป็นท่าเรือที่ปลอดภัยที่สุดในแอนตาร์กติก เกาะเป็นหลุมปล่องภูเขาไฟที่ยังคงปะทุอยู่ ที่มีความกว้างถึง 5 ไมล์ทะเล เคยก่อให้เกิดความเสียหายกับสถานีทดลองทางวิทยาศาสตร์ในปี ค.ศ. 1967 และ 1969 ก่อนหน้านี้เคยเป็นที่ตั้งของสถานีล่าวาฬ ปัจจุบันเป็นสถานที่ท่องเที่ยว และด่านหน้าของสถานีทดลองวิทยาศาสตร์ ซึ่งมีทีมวิจัยจากอาร์เจนตินาและสเปน ก่อนหน้านี้มีหลายประเทศถือสิทธิ์การปกครอง แต่ปัจจุบันปกครองโดยระบบสนธิสัญญาแอนตาร์กติก
บริเวณรอบ ๆ เกาะดีเซปชันซึ่งยังมีภูเขาไฟที่ยังคงปะทุอยู่ โดยมีหมอก คือ ควันจากภูเขาไฟลอยคุกรุ่นอยู่ตลอดเวลา ทำให้อุณหภูมิที่นี่แปลกไปกว่าที่อื่น ๆ ในแอนตาร์กติกา คือ อากาศอบอุ่น และทำให้อุณหภูมิของน้ำรอบ ๆ เกาะอุ่นไปไกลถึง 5 กิโลเมตรจากชายฝั่ง จนสามารถลงไปเล่นน้ำด้วยตัวเปล่าได้
เกมล่าชีวิต

| --- | --- |
หน้าปกฉบับตีพิมพ์ครั้งแรก ออกแบบปกโดย ทิม โอ'ไบรอัน
ผู้ประพันธ์: ซูซาน คอลลินส์
ชื่อเรื่องต้นฉบับ: The Hunger Games
ผู้แปล: นรา สุภัค
ประเทศ: สหรัฐอเมริกา
ภาษา: อังกฤษ
ชุด: ไตรภาคเกมล่าชีวิต
ประเภท: ผจญภัย ดิสโทเปีย บันเทิงคดีแนววิทยาศาสตร์
พิมพ์: 14 กันยายน ค.ศ. 2008
สำนักพิมพ์:  สำนักพิมพ์สกอแลสติก  สำนักพิมพ์โพสต์บุ๊กส์
หน้า:  374 หน้า  384 หน้า
ISBN: 978-0-439-02352-8
เรื่องถัดไป: ปีกแห่งไฟ 
เกมล่าชีวิต (อังกฤษ: The Hunger Games) เป็นนวนิยายแนวดิสโทเปีย เขียนโดยซูซาน คอลลินส์ นักเขียนชาวอเมริกัน ตีพิมพ์ครั้งแรกเมื่อปี ค.ศ. 2008 เนื้อเรื่องถูกเล่าผ่านมุมมองของแคตนิส เอฟเวอร์ดีน เด็กสาววัย 16 ปีที่อาศัยอยู่ที่ประเทศพาเน็ม ซึ่งเป็นประเทศในโลกอนาคตภายหลังการล่มสลาย ตั้งอยู่ที่ทวีปอเมริกาเหนือในปัจจุบัน มีแคปิตอลเป็นเมืองหลวงที่มีความเจริญเป็นอย่างสูง ใช้การเมืองเป็นอำนาจปกครองเหนือทุกสิ่ง โดยได้มีการจัดเกมล่าชีวิต ซึ่งเป็นการแข่งขันประจำปีที่เขตปกครองภายใต้อำนาจของแคปิตอลทั้ง 12 เขตจะต้องคัดเลือกบรรณาการเด็กชายและเด็กหญิงที่มีอายุระหว่าง 12-18 ปี เพศละคน จากการจับฉลาก เพื่อเข้าต่อสู้ในการแข่งขันที่เสี่ยงตายออกรายการโทรทัศน์
หนังสือเล่มนี้ได้ผลตอบรับในแง่บวกเป็นส่วนใหญ่ ทั้งจากนักวิจารณ์และนักเขียนชื่อดัง โดยได้รับคำชื่นชมในเรื่องของเนื้อเรื่องและการพัฒนาตัวละคร ในการเขียนเกมล่าชีวิต นั้น คอลลินส์ได้นำแนวคิดมาจากเนื้อหาของเทพปกรณัมกรีก การต่อสู้ของนักรบกลาดิอาตอร์โรมันและรายการเรียลลิตีโชว์สมัยใหม่ นำมารวมกันจนได้เป็นเนื้อหาหลัก ตัวนวนิยายเองได้รับรางวัลมากมาย รวมทั้งรางวัล California Young Reader Medal และเป็นหนึ่งในหนังสือที่ได้รับการระบุชื่อให้เป็นหนังสือแห่งปีโดยนิตยสาร พับลิชเชอร์วีกลี ประจำปี ค.ศ. 2008
เกมล่าชีวิต วางจำหน่ายในรูปแบบปกแข็งครั้งแรกในวันที่ 14 กันยายน ค.ศ. 2008 ตีพิมพ์โดยสำนักพิมพ์สกอแลสติก ออกแบบปกโดยทิม โอ'ไบรอัน และต่อมาก็ได้มีการวางจำหน่ายในฉบับปกอ่อน รวมไปถึงหนังสือเสียงและหนังสืออิเล็กทรอนิกส์ นับถึงปี ค.ศ. 2012 เกมล่าชีวิตมียอดขายกว่า 17.5 ล้านเล่มทั่วโลก ถูกแปลเป็นภาษาต่างประเทศ 26 ภาษา และได้มีการขายลิขสิทธิ์การตีพิมพ์ไปใน 38 ประเทศ หนังสือเล่มนี้ถือเป็นหนังสือเล่มแรกของไตรภาคเกมล่าชีวิต ซึ่งมีภาคต่อตามมาคือ ปีกแห่งไฟ และ ม็อกกิ้งเจย์  ส่วนฉบับภาพยนตร์ดัดแปลงนั้นได้มีการออกฉายในปี ค.ศ. 2012 กำกับการแสดงโดยแกรี รอสส์ ซึ่งคอลลินส์ได้มีส่วนร่วมกับภาพยนตร์ทั้งในฐานะผู้เขียนบทและผู้อำนวยการสร้างร่วม
ภูมิหลัง

คอลลินส์ได้กล่าวถึงแรงบันดาลใจของเกมล่าชีวิตว่ามาจากการเปลี่ยนช่องโทรทัศน์สลับไปมา ในช่องหนึ่ง เธอสังเกตเห็นคนกำลังแข่งขันกันในรายการเรียลลิตีโชว์ ส่วนอีกช่อง เธอได้เห็นภาพฟุตเทจของการบุกครองอิรัก เส้นแบ่งระหว่างทั้งสองช่องเริ่มเลือนลางอย่างไม่มีหยุด และแนวคิดของหนังสือก็ได้ก่อตัวขึ้น ตำนานปกรณัมกรีกของเทพธีซิอัสถือเป็นจุดเริ่มต้นหลักที่สำคัญของเรื่องและยังรวมไปถึงการต่อสู้ของกลาดิอาตอร์ที่ได้กำหนดแก่นเรื่อง คอลลินส์อธิบายไว้ว่า แคตนิสนั้นคือธีซีอัสของโลกอนาคต นอกจากนั้นความรู้สึกของการสูญเสียซึ่งคอลลินส์ได้สัมผัสผ่านช่วงเวลาที่พ่อของเธอต้องเข้าร่วมในสงครามเวียดนามเมื่อตอนเธออายุ 11 ปี ก็เป็นแรงบันดาลใจหนึ่งของเรื่อง คอลลินส์กล่าวว่าการตายของตัวละครวัยเยาว์และประเด็นที่มืดหม่นอื่นๆถือเป็นสิ่งที่ยากที่สุดในการเขียนหนังสือเล่มนี้ แต่เธอก็ยอมรับว่าประเด็นเหล่านั้นคือส่วนจำเป็นของเนื้อเรื่อง เธอถือว่าช่วงที่แคตนิสนึกย้อนถึงเหตุการณ์ต่างๆในอดีตที่มีความสุขมากกว่าในปัจจุบันคือสิ่งที่เธอรู้สึกเพลิดเพลินที่จะเขียนมากกว่า
ประวัติการตีพิมพ์

หลังเสร็จสิ้นการเขียน คอลลินส์ได้เซ็นสัญญากับสำนักพิมพ์สกอแลสติกสำหรับการตีพิมพ์หนังสือสามเล่มด้วยเงินจำนวนหลักแสนดอลลาห์สหรัฐ ในตอนแรก มีการตีพิมพ์เกมล่าชีวิต ฉบับปกแข็งในประเทศสหรัฐอเมริกาเป็นจำนวน 50,000 เล่ม ก่อนที่จะเพิ่มขึ้นเป็น 200,000 เล่มในเวลาต่อมา นับจนถึงเดือนกุมภาพันธ์ ค.ศ. 2010 หนังสือมียอดขายรวม 800,000 เล่ม และมีการขายลิขสิทธิ์การตีพิมพ์ไปยัง 38 ประเทศทั่วโลก ไม่กี่เดือนต่อมา ได้มีการจำหน่ายหนังสือในรูปแบบปกอ่อนในเดือนกรกฎาคม ต่อมาในเดือนพฤศจิกายน เกมล่าชีวิต ได้ติดอันดับหนังสือขายดีเดอะนิวยอร์กไทมส์ ของเดือนพฤศจิกายน ค.ศ. 2008 และสามารถติดอันดับเป็นระยะเวลานานกว่า 100 สัปดาห์ติดต่อกัน และเมื่อภาพยนตร์ฉบับดัดแปลงออกฉายในเดือนมีนาคม ค.ศ. 2012 หนังสือเกมล่าชีวิต ก็สามารถติดอันดับหนังสือขายดีของหนังสือพิมพ์ยูเอสเอทูเดย์ มาเป็นเวลานานกว่า 135 สัปดาห์ และมียอดขายมากกว่า 17.5 ล้านเล่ม
เกมล่าชีวิต ถือเป็นหนังสือเล่มแรกของไตรภาคเกมล่าชีวิต ซึ่งมีภาคต่อตามมาได้แก่ ปีกแห่งไฟ และ ม็อกกิ้งเจย์ ตีพิมพ์ในปี ค.ศ. 2009 และ ค.ศ. 2010 ตามลำดับ ในเดือนมีนาคม ค.ศ. 2012 ช่วงที่ภาพยนตร์เกมล่าเกม กำลังออกฉายในโรงภาพยนตร์ สำนักพิมพ์สกอแลสติกรายงานว่าไตรภาคเกมล่าชีวิต ได้มียอดตีพิมพ์ทั้งสิ้น 26 ล้านเล่ม ซึ่งรวมไปถึงฉบับหน้าปกโปรโมทภาพยนตร์ด้วย เกมล่าชีวิต (และหนังสือภาคต่อ) มียอดขายในรูปแบบหนังสืออิเล็กทรอนิกส์ที่ดีเป็นอย่างมาก โดยซูซาน คอลลินส์ถือเป็นนักเขียนนวนิยายสำหรับเด็กหรือนวนิยายวัยรุ่นคนแรกที่สามารถทำยอดขายหนังสืออิเล็กทรอนิกส์ได้มากกว่าหนึ่งล้านเล่มในอีรีดเดอร์ของแอมะซอนคินเดิล ทำให้เธอเป็นนักเขียนคนที่หกที่ได้เข้าร่วมใน "สมาคมหนึ่งล้านคินเดิล" ในเดือนมีนาคม ค.ศ. 2012 อเมซอน ได้ประกาศว่าคอลลินส์เป็นนักเขียนที่ขายหนังสืออีบุ๊กในรูปแบบคินเดิลได้สูงที่สุดตลอดกาล
ในเดือนธันวาคม ค.ศ. 2008 ได้มีการจำหน่าย เกมล่าชีวิต ในรูปแบบหนังสือเสียง ซึ่งอ่านโดยนักแสดงหญิง คาโรลิน แมคคอร์มิค มีความยาวรวม 11 ชั่วโมง 14 นาที โดยนิตยสาร ออดิโอไฟล์ ได้ระบุว่า "คาโรลิน แมคคอร์มิคได้มอบการเล่าเรื่องที่ละเอียดและเปี่ยมด้วยความตั้งใจ แต่อย่างไรก็ตาม เธออาจจะให้ความสำคัญกับจุดแข็งของตัวบทมากจนเกินไปจนลืมใส่ความเป็นเรื่องเล่าที่ผู้ฟังวัยรุ่นมักจะรู้สึกสนุกสนานลงไปด้วย"
ทิม โอ'ไบรอัน ผู้ออกแบบหน้าปกหนังสือ ได้เลือกใช้ภาพของ "นกม็อกกิ้งเจย์" สีทองที่คาบลูกธนูอยู่ในวงกลม ซึ่งนกม็อกกิ้งเจย์ก็คือนกในนวนิยายเกมล่าชีวิต ที่เกิดขึ้นจากการผสมข้ามสายพันธุ์กันระหว่างนกม็อคกิ้งเบิร์ดตัวเมียกับ "นกแจ็บเบอร์เจย์" ตัวผู้ที่ถูกสร้างขึ้นด้วยการพัฒนายีน โดยภาพนี้คือภาพของเข็มกลัดที่แคตนิสได้รับมาจากแมดจ์ อันเดอร์ซี ลูกสาวของนายกเทศมนตรีเขต 12 และเธอก็ได้ใส่ในมันในสนามประลอง ภาพที่วาดบนปกสอดคล้องกับคำบรรยายในหนังสือ ยกเว้นแต่เพียงลูกธนูที่ไม่ได้มีการบรรยายเอาไว้ โดยในหนังสือคอลลินส์ได้บรรยายถึงเข็มกลัดนี้ไว้เพียงแค่ว่า "เหมือนกับว่าใครบางคนออกแบบนกทองคำตัวเล็กขึ้น แล้วค่อยติดวงแหวนล้อมรอบมันไว้ นกตัวนั้นเชื่อมต่อกับวงแหวนแค่ส่วนปลายปีก"
ในประเทศไทย สำนักพิมพ์โพสต์บุ๊กส์ได้รับลิขสิทธิ์ในการแปลและตีพิมพ์นวนิยายเป็นภาษาไทย โดยได้ใช้ชื่อภาษาไทยว่า "เกมล่าชีวิต" ตีพิมพ์ครั้งแรกในฉบับปกอ่อนเมื่อเดือนกรกฎาคม ค.ศ. 2011 แปลเป็นภาษาไทยโดน 'นาธาน' อย่างไรก็ตาม สำนักพิมพ์ได้มีการเปลี่ยนผู้แปลมาเป็น นรา สุภัคโรจน์ ในการตีพิมพ์ครั้งที่สองและรวมไปถึงการแปลหนังสืออีกสองเล่ม ซึ่งได้แก่ ปีกแห่งไฟ และ ม็อกกิ้งเจย์
ภาพยนตร์ดัดแปลง

บทความหลัก: เกมล่าเกม
ในเดือนมีนาคม ค.ศ. 2009 ไลออนเกต เอนเตอร์เทนเมนต์ได้ทำข้อตกลงร่วมในการดัดแปลงนวนิยายเกมล่าชีวิตเป็นภาพยนตร์กับบริษัทคัลเลอร์ ฟอร์ซ ของนีนา จาคอบสัน ที่ได้รับสิทธิ์ในการจัดจำหน่ายทั่วโลกไม่กี่สัปดาห์ก่อนหน้า ไลออนเกต ซึ่งไม่ได้กำไรจากการประกอบการมาเป็นเวลาห้าปี ได้หักทุนสร้างจากการสร้างภาพยนตร์เรื่องอื่นและได้ขายสินทรัพย์เพื่อนำมาประคองค่าใช้จ่ายจากทุนสร้างที่ใช้ไป 88 ล้านดอลลาห์สหรัฐในการสร้างภาพยนตร์ดัดแปลงของเกมล่าชีวิต โดยถือว่าเป็นทุนสร้างที่สูงที่สุดของสตูดิโอ เจสัน เดวิส ตัวแทนของคอลลินส์ได้กล่าวว่า "พวกเขา(ไลออนเกต)ทุกคน ยกเว้นแค่คนรับใช้ โทรมาหาเรา" เพื่อที่จะขอให้เราช่วยพัฒนาภาพยนตร์ชุดนี้ คอลลินส์ได้ดัดแปลงตัวนวนิยายให้เป็นบทภาพยนตร์ด้วยตัวเธอเอง โดยได้ร่วมมือกันกับบิลลี เรย์ นักเขียนบทภาพยนตร์ และแกรี่ รอสส์ ผู้กำกับภาพยนตร์ เพราะตั้งใจที่จะให้ภาพยนตร์ได้เรท PG-13 ในตอนฉาย แต่บทภาพยนตร์ก็ยังคงซื่อสัตย์ต่อนวนิยายต้นฉบับเป็นอย่างมาก โดยแกรี่ รอสส์ได้กล่าวว่าเขา "รู้สึกว่า ทางเดียวที่จะทำให้ภาพยนตร์เรื่องนี้ประสบความสำเร็จ ก็คือต้องมีความจริงใจอย่างแท้จริง" ซึ่งรวมถึงการนำเสนอเหตุการณ์ให้สะท้อนลักษณะการเล่าเรื่องแบบบุรุษที่หนึ่งในเหตุการณ์ปัจจุบันกาล ที่คอลลินส์ได้ใช้ในนวนิยายออกมาให้ได้
เจนนิเฟอร์ ลอว์เรนซ์ นักแสดงสาววัยยี่สิบปี ได้รับเลือกให้รับบทแคตนิส เอฟเวอร์ดีน แม้ลอว์เรนซ์จะอายุมากกว่าอายุของตัวละครแคตนิสกว่าสี่ปีในช่วงที่มีการถ่ายทำภาพยนตร์ แต่คอลลินส์กลับรู้สึกว่าบทของแคตนิสนั้นต้องมี "พลังและมีวุฒิภาวะที่มั่นคง" และได้กล่าวว่าเธอต้องการได้นักแสดงที่แก่กว่าแคตนิสมากกว่านักแสดงที่อายุน้อยกว่า คอลลินส์เสริมว่าลอว์เรนซ์นั้นเป็นนักแสดง "เพียงคนเดียวที่สามารถเก็บรายละเอียดของตัวละครที่ฉันเขียนในหนังสือได้อย่างไม่มีผิดเพี้ยน" และเธอก็มี "คุณสมบัติที่สำคัญทุกอย่างที่จำเป็นต่อการจะเล่นเป็นแคตนิส" ลอว์เรนซ์ ซึ่งเป็นแฟนของหนังสือเล่มนี้ ใช้เวลาสามวันในการตัดสินใจรับบท เนื่องจากตอนแรกเธอรู้สึกหวั่นใจกับขนาดของงานสร้างที่ใหญ่โต ภายหลังได้มีการประกาศว่า จอช ฮัทเชอร์สัน และเลียม เฮมส์เวิร์ท จะรับบทเป็นพีต้าและเกล ตามลำดับ งานสร้างภาพยนตร์เริ่มต้นในช่วงปลายของฤดูใบไม้ผลิ ปี ค.ศ. 2011 และภาพยนตร์เกมล่าเกม ก็ได้ออกฉายในวันที่ 23 มีนาคม ค.ศ. 2012 ในสัปดาห์เปิดตัว เกมล่าเกม ได้ทำสถิติเป็นภาพยนตร์ที่ไม่ใช่ภาคต่อที่เปิดตัวได้สูงที่สุด โดยเปิดตัวที่รายได้ 152.5 ล้านดอลลาห์สหรัฐ ในหนึ่งปีให้หลังภาพยนตร์ เกมล่าเกม 2 แคชชิ่งไฟเออร์ ซึ่งเป็นดัดแปลงมาจากหนังสือเล่มสองของไตรภาคเกมล่าชีวิต ก็ได้ออกฉายในวันที่ 22 พฤศจิกายน ค.ศ. 2013
ซูซาน คอลลินส์ ผู้แต่ง เกมล่าชีวิต ถ่ายเมื่อปี 2010
โลโก้ภาพยนตร์เรื่องเกมล่าเกม
เกาลัดญี่ปุ่น

| เกาลัดญี่ปุ่น |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Fagales
วงศ์:: Fagaceae
สกุล:: Castanea
สปีชีส์:: C.  crenata
ชื่อทวินาม
Castanea crenata Siebold & Zucc.

เกาลัดญี่ปุ่น (อังกฤษ: Japanese Chestnut; ชื่อวิทยาศาสตร์: Castanea crenata)เป็นเกาลัดชนิดหนึ่งที่เป็นพืชพื้นเมืองของญี่ปุ่นและเกาหลีใต้  สูง 10-15 m ใบคล้ายกับเกาลัดหวาน ขนาดเล็กกว่าเล็กน้อย ยาว 8-19 cm และกว้าง 3-5 cm ดอกสมบูรณ์เพศ ยาว 7-20 cm  ออกดอกในฤดูร้อน ติดผลในฤดูใบไม้ร่วง
การปลูกและใช้ประโยชน์

เกาลัดญี่ปุ่นเป็นผลไม้ที่สำคัญในญี่ปุ่น มีการคัดเลือกสายพันธุ์ที่ให้ผลขนาดใหญ่  มีการปลูกทั่วไปในจีนทางตะวันออกและไต้หวัน